text: Dødsulykke ved Jels: Kvinde mistet livet
  20 september 2010 kl. 18.46
  En kvinde bragede ind i et vejtræ nær Jels og røg ud af bilen. Hun mistede livet, mens hendes datter slap med knubs.
  [size=2]
  [/size][size=2][/size]
  En kvindelig bilist mistede mandag eftermiddag herredømmet over sin bil på Koldingvej nær byen Jels. Kvinden på 37 år blev slynget ud af bilen og døde om aftenen af sine kvæstelser på sygehuset, fortæller vagtchefen fra Syd- og Sønderjyllands Politi.
   
  Der er tale om en soloulykke, hvor kvinden endte i rabatten og kørte ind i et træ. Kvindens datter på 11 år var ligeledes i bilen, men hun slap med knubs.
   
  - Vi ved endnu ikke, om kvinden kørte uden sikkerhedssele. Det er vores teknikere ved at undersøge, siger vagtchefen.
   
  Koldingvej var spærret i to timer i forbindelse med oprydningsarbejde efter ulykken.
  